b'\n_START_ARTICLE_\nGastroezofagealna refluksna bolezen\n_START_SECTION_\nSimptomi in znaki\n_START_PARAGRAPH_\nNajzna\xc4\x8dilnej\xc5\xa1a simptoma gastroezofagealne refluksne bolezni sta zgaga in vzdigovanje (regurgitacija) vsebine \xc5\xbeelodca nazaj v po\xc5\xbeiralnik. Zgaga nastopi nastopi tipi\xc4\x8dno po jedi, posebej \xc5\xa1e pri pripogibanju. Netipi\xc4\x8dni simptomi GERB-a so \xc5\xa1e poja\xc4\x8dano slinjenje, ote\xc5\xbeeno po\xc5\xbeiranje (disfagija), bole\xc4\x8de po\xc5\xbeiranje (odinofagija), nesr\xc4\x8dna prsna bole\xc4\x8dina, kroni\xc4\x8dni ka\xc5\xa1elj, hripavost, zaporne motnje dihanja, in okvara zobne sklenine.\n_START_SECTION_\nRaz\xc5\xa1irjenost\n_START_PARAGRAPH_\nRaz\xc5\xa1irjenost GERB-a v razvitem svetu nara\xc5\xa1\xc4\x8da in je med 6 in 20\xc2\xa0%, kar bolezen uvr\xc5\xa1\xc4\x8da med pogostej\xc5\xa1e zdravstvene te\xc5\xbeave. V Sloveniji je po nekaterih podatkih raz\xc5\xa1irjenost refluksne bolezni v populaciji oseb, starih 10 do 89 let, 20,5\xc2\xa0%.'